**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 18.09.2023, ora 08.00 – 19.09.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 19.09.2023, ora 07.00**

**RÂURI**

**Debitele au fost în general staționare, exceptând râurile din bazinele hidrografice: Vișeu, Iza, Someș, Crasna, Barcău, Crișuri, Mureș, Cerna, Jiu, bazinele superioare ale Argeșului și Ialomiței, afluenții Oltului inferior și cursul superior al Prutului unde au fost în scădere, cursurile inferioare ale Jiului și Ialomiței unde au fost în creștere prin propagare.**

**Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste 100%) din normalele lunare) pe râurile din bazinele hidrografice: Crișul Repede, Lotru, bazinele superioare și mijlocii ale Jiului, afluenții Oltului inferior și mai mici (sub 30%) pe râurile din bazinele hidrografice: Bârlad, Tazlău, Jijia și pe râurile din Dobrogea.**

**Nivelurile pe râuri la stațiile hidrometrice se situează sub COTELE DE ATENȚIE.**

**Debitele vor fi în general staționare, exceptând cursurile mijlocii și inferioare ale Someșului, Crasnei, Barcăului, Crișurilor, Mureșului și Jiului unde vor fi în scădere.**

**Sunt posibile creșteri de niveluri și debite pe unele râuri mici din zonele de deal și munte din jumătatea de vest a țării datorită precipitațiilor prognozate și propagării.**

**Nivelurile pe râuri la stațiile hidrometrice se vor situa sub COTELE DE ATENȚIE.**

**DUNĂRE**

**Debitul la intrarea în țar****ă (secțiunea Baziaș) în** **intervalul 18 – 19.09.2023** **a fost în scădere, având valoarea de** **2800 m3/s, sub media multianuală a lunii septembrie (3800 m3/s).**

**În aval de Porțile de Fier debitele au fost în scădere.**

**Debitul la intrarea în** **țară (secțiunea Baziaș) va fi în scădere (2700 m3/s).**

**În aval de Porțile de Fier debitele vor fi în scădere.**

**2. Situația meteorologică în intervalul 18.09.2023, ora 09.00 – 19.09.2023, ora 06.00**

**ÎN ŢARĂ**

**Vremea a fost caldă în cea mai mare parte a țării, dar mai ales în vest, nord şi centru, unde valorile termice diurne au fost în medie cu 4...5 grade mai ridicate faţă de normalul climatologic al perioadei. Ziua, cerul a fost variabil, cu înnorări temporare în zonele montane. Noaptea, aria nebulozității s-a extins treptat și a cuprins jumătatea de vest a țării, unde pe arii restrânse au fost averse slabe. Vântul a suflat slab până la moderat, cu intensificări în Banat, dealurile Crișanei, precum şi pe crestele montane, unde au fost rafale în general de 50...60 km/h, iar local şi temporar şi cu viteze mai mici şi în nordul Moldovei. Temperaturile maxime s-au situat între 20 de grade la Petroșani, Voineasa, Polovragi și Câmpulung și 30 de grade la Sânnicolau Mare, iar la ora 6 valorile termice erau cuprinse între 4 grade la Miercurea Ciuc și 22 de grade la Sânnicolau Mare, Jimbolia și Banloc. Dimineața și noaptea s-a semnalat ceață pe areale mici, cu precădere în depresiuni.**

***OBSERVAȚII - de ieri de la ora 6 au fost în vigoare 6 atenționări cod galben pentru fenomene meteorologice periculoase, 3 emise de către SRPV Sibiu și cîte 1 emise de către SRPV Bacău, SRPV Cluj și SRPV Timișoara.***

**LA BUCUREŞTI**

**Vremea a fost frumoasă și ușor mai caldă decât în mod obișnuit la această dată. Cerul a fost variabil, mai mult senin în prima parte a zilei și noaptea, iar vântul a suflat slab până la moderat. Temperatura maximă a fost de 27 de grade la Afumați și Băneasa și 29 de grade la Filaret, iar la ora 6 se înregistrau 11 grade la stația meteo Băneasa, 12 grade la Afumați și 13 grade la Filaret.**

**3. Prognoza meteorologică în intervalul 19.09.2023, ora 09.00 – 20.09.2023, ora 09.00**

**ÎN ŢARĂ**

**În Maramureș, Transilvania, Crișana, Banat și local în Oltenia și nordul Moldovei vor fi înnorări temporar accentuate și averse, însoțite de descărcări electrice; în intervale scurte de timp sau prin acumulare, pe arii restrânse se vor înregistra cantități de apă de peste 15...20 l/mp. În restul țării, cerul va fi variabil, cu înnorări trecătoare și ploi izolate. Vântul va sufla slab și moderat, cu intensificări locale în regiunile vestice, dar și în nord-est și pe crestele montane, cu viteze mai mari (în general de 50...60 km/h) în sudul Banatului, dar rafale de scurtă durată vor fi pe alocuri și asociate averselor. Temperaturile maxime vor fi cuprinse între 19 și 29 de grade, iar cele minime se vor situa în general între 10 și 17 grade. Izolat, dimineața și noaptea, se va forma ceață.**

**LA BUCUREŞTI**

**Valorile termice se vor situa ușor peste cele climatologic specifice în această perioadă din an, cu maxima în jurul a 27 de grade și minima de 11...15 grade. Cerul va fi variabil, cu înnorări trecătoare, iar vântul va sufla slab și moderat.**

1. ***CALITATEA APELOR***

***Comisariatul Județean Prahova din cadrul Gărzii Naționale de Mediu* informează despre producerea, în data de 17.09.2023, ora 17.33, unei poluări accidentale cu ape reziduale a cursului de apă Provița, în dreptul Primarei Provița de Sus, județul Prahova. Poluarea s-a manifestat printr-o colorare albastră a apei. Reprezentanții SGA Prahova au prelevat probe de apă. Vom reveni cu informații suplimentare.**

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani: Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.**
* **Judetul Iasi: Se mentine situatia de restrictii in alimentarea cu apa pentru piscicultura, la folosintele:**

**\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei a III-a de aplicare a restrictiilor.**

**\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei a III-a de aplicare a restrictiilor.**

**\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei a II-a de aplicare a restrictiilor.**

**\* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.**

* **Judetul Vaslui: Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și treapta a III-a - pentru S.C. AQUAVAS S.A. VASLUI – Sucursala Vaslui din acumularea Solesti.**

|  |
| --- |
| ***Administratia Bazinala de Apă Jiu*** |
| **Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Campu lui Neag (Buta), pentru efectuarea lucrarilor de inlocuire a conductei Buta-Baraj.** |

1. ***CALITATEA MEDIULUI***
2. **În domeniul aerului**

***Comisariatul Județean Prahova din cadrul Gărzii Naționale de Mediu* informează despre producerea, în data de 17.09.2023, ora 14.48, unui incendiu de deșeuri în aer liber la SC Coseco Waste SRL, pe raza Parcului Industrial Ariceștii Rahtivani, comuna Ariceștii Rahtivani, județul Prahova. Au ars deșeuri pe aproximativ 200 mp platformă betonată pentru depozitare deșeuri. Măsuri: s-a intervenit cu autospeciale de stingere de către ISU Prahova. Incendiul s-a manifestat pentru un scurt timp și nu au existat victime.**

***Agenția pentru Protecția Mediului Timiș* informează despre producerea, în data de 14.09.2023, ora 15.00 unei poluări accidentale a aerului cu aprox. 100 mc gaze din cauza avariei la colectorul de distribuție gaze Foeni – Partoș, județul Timiș-operator SC EXPERT PETROLEUM SRL. Avaria a fost rezolvată după aproximativ 30 de minute. Nu s-au înregistrat victime sau alte pagube materiale.**

1. **În domeniul solului și vegetației**

***Comisariatul Județean Giurgiu din cadrul Gărzii Naționale de Mediu* informează despre producerea, în data de 18.09.2023, ora 09.30 unei poluări accidentale, cu 5 litri țiței și 500 litri apă sărată, care a afectat cca 150 mp sol din cauza avariei unei conducte de transport a sondei 1525 Cartojani, aparținând PMAN Parc 2 Mârșa, județul Giurgiu. Masuri: oprirea pompării, izolarea zonei, vidanjarea fluidului scurs, împrăștierea de material absorbant-spill-sorb, ecologizarea zonei.**

***Agenția pentru Protecția Mediului Constanța* revine cu informații suplimentare referitor la poluarea accidentală care a afectat cca 30 mp sol din cauza exfiltrarii petrolului dintr-o conductă magistrală de transport Constanța-Bărăganu, pe raza loc Valu lui Traian, județul Constanța. Măsuri întreprinse: oprire pompare, reducere presiune, s-a decopertat conducta, pamantul contaminat fiind depozitat pe folie de PVC; a fost gasita sursa poluarii; s-a sudat un clopot din teava de otel cu diametrul de 100 mm, a fost anuntata societatea specializata, in vederea ecologizarii zonei afectate si aducerea acesteia la starea initiala.**

1. **În domeniul supravegherii radioactivităţii mediului**

**Nu s-au înregistrat evenimente deosebite.**

1. **În municipiul Bucureşti**

**Nu s-au înregistrat evenimente deosebite.**

**DIRECȚIA COMUNICARE**